— Міліцыя павінна рэагаваць на такія выклікі аператыўна, каб папярэдзіць больш цяжкія наступствы. Пагроза забойствам, прычыненне цяжкіх цялесных пашкоджанняў — гэта ўжо крымінальнае злачынства, — каменціруе Валянцін Асіповіч. – Кожны раз удакладняем, ці ёсць у доме дзеці. Калі справы аб канфліктах на сямейна-бытавой глебе перадаюцца ў суд, інфармуюцца таксама супрацоўнікі сферы адукацыі, каб школа і сацыяльныя службы звярнулі ўвагу на становішча дзяцей. Міліцыя мае права таксама звярнуцца з хадайніцтвам у пракуратуру аб пачатку адміністрацыйнага працэсу, калі па нейкай прычыне муж і жонка быццам бы прымірыліся, але сітуацыя ў сям’і засталася напружанай. Мы правяраем, як выконваюцца ахоўныя прадпісанні, у выпадку парушэння можам пачынаць адміністрацыйны працэс. Расказваем пацярпелым пра крызісны пакой. Тлумачым, куды могуць звярнуцца ахвяры сямейнага насілля ў выпадку небяспекі.